b"\n_START_ARTICLE_\nMonestir de Tatev\n_START_SECTION_\nTerratr\xc3\xa8mol fatal\n_START_PARAGRAPH_\nAmb les turbul\xc3\xa8ncies de la convulsa hist\xc3\xb2ria local, s'arriba a l'any 1931, quan un gran terratr\xc3\xa8mol destru\xc3\xad Tatev quasi completament._NEWLINE_En l'actualitat (2011) i merc\xc3\xa8s a la reconstrucci\xc3\xb3 portada a fi durant els \xc3\xbaltims anys, s'ha assolit que dos monjos puguin viure en el monestir, malgrat que de manera molt senzilla. Gr\xc3\xa0cies a aix\xc3\xb2, cada dissabte i diumenge s'hi celebren les tradicionals i llargues misses arm\xc3\xa8nies, a les quals assisteixen els habitants de la propera i petita Tatev._NEWLINE_En aquest moment sagrat, en veure la devoci\xc3\xb3 de la gent i escoltar les antigues i melodioses salm\xc3\xb2dies del, per a molts, desconegut ritu armeni, el lloc sembla recuperar la seva antiga esplendor."